hu en hu en hu hu hu hu en en hu en hu hu hu hu hu ka hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Az éjtelen éjből a magyar kánikulába
Egy finn-magyar csereprogram keretében érkezett egyhetes viszont látogatásra Magyarországra a Jutarinki Táncegyüttes néhány tagja. Ittlétük alatt közös műsort adtak a Kinizsi Táncegyüttessel a tapolcai Városi Művelődési Központban. A fellépést követően arról beszélgettünk az együttes vezetőjével, Merja Leinonennel, hogyan kerültek kapcsolatba Magyarországgal, és hogy a közös ősi gyökerek ellenére miben különbözik a finnek néptánca a magyarokétól.
Tavaly tavasszal egy Veszprém megyei fiatalokból álló csapat tett látogatást Lappföldön, hogy megismerkedjenek az északi élet sajátosságaival, a természeti viszonyokkal, a finn emberek mindennapjaival. Most a finnekre került a sor, hogy viszonozzák a látogatást. Szeretnének megismerkedni a Balaton környékével, Magyarországgal, és nem utolsó sorban szorosabbra kívánják fűzni a finn és a magyar nép közötti baráti szálakat.
Merja Leinonen végzettségét tekintve tanár, emellett tánctanítással foglalkozik. Tizenkét évvel ezelőtt költözött Dél-Finnországból az Északi sarkkörtől 130 kilométerrel még északabbra fekvő Sodankylä városába. Ekkor vette át a Jutarinki Táncegyüttes irányítását, amely ugyan már 1979-től fogva működött, de akkoriban mindössze hat tagot számlált. Munkájának eredményességét többek között az is bizonyítja, hogy az elmúlt évek alatt a táncegyüttes létszáma százötven főre duzzadt. A Sodankylä környékén élő emberek főleg rénszarvastenyésztésből és az idegenforgalomból élnek. A Jutarinki elnevezés is ezzel kapcsolatos, a név a rénszarvas pásztorkodásból ered. Merja Leinonen elmondta, hogy ők jelen pillanatban éjtelen éjben élnek, vagyis náluk most folyamatosan nappali világosság van. Mikor elindultak otthonról, Lappföldön 8ºC-ot mértek, ebből csöppentek bele a magyarországi kánikulába. Ezzel kapcsolatban viccesen csak annyit mondott, hogy így legalább otthon érzik magukat, hiszen a repülőgépről leszállva rögtön szaunában találták magukat, ami náluk igen kedvelt elfoglaltság.
Merja számára a tánc életforma. Többek között azért tartja nagyon fontosnak, mert ennek révén sok élményt nyújthat a fiataloknak, akik a táncon keresztül közösségi életet élnek, külföldi kapcsolatokra tehetnek szert, ugyanakkor megismerhetik a gyökereiket, kifejleszthetik identitásukat. Tulajdonképpen a tánc is egyfajta anyanyelv. Merja azt is fontosnak tartja, hogy ezek a fiatalok a néptánc segítségével megtanulnak figyelni a másikra. Ennek az érzésnek a megtapasztalására különösen szükség van egy olyan gyéren lakott vidéken, mint amilyen az övék, hiszen egy Magyarországnyi területen csupán kétszázezren élnek.
A Jutarinki Táncegyüttes rendszeres résztvevője a hazai fesztiváloknak, felléptek már Franciaországban, Izlandon, de többször jártak Magyarországon is. Merja nemcsak hogy ismeri a magyar néptáncokat, de el is sajátított közülük néhányat. Elmondta, hogy több olyan finn együttes van, amelyik magyar néptáncokat ad elő, így szeretnék a két nép közötti rokonságot és barátságot kifejezni. Ezzel kapcsolatban Merja megjegyezte, hogy a magyar néptánc dinamikusabb a finnekénél, nálunk a férfi táncosok attraktívabbak, dominánsabbak. A finn sokkal inkább páros tánc, többnyire egy történetet mesél el. A párok egyenrangúak, a harmonikus együttmozgásra törekednek. Finnország nagy és sokszínű ország, a történelmi és földrajzi adottságokból adódóan a finn nép táncára nagy hatással volt például az orosz vagy a svéd udvari tánc. Itt nem különül el olyan élesen a néptánc a többitől, gyakran megjelennek benne azoknak a táncoknak a motívumai is, amiket az emberek a különböző szórakozóhelyeken lejtenek el.
Merja Leikonen munkáját elismerik hazájában. Egy nagy múltú, országos szervezet az idén először adta ki az év koreográfusa díjat, amit elsőként Merjának ítéltek oda a Jutarinki Táncegyüttesben végzett munkájáért. Ő ezzel kapcsolatban szerényen ennyit mondott: – Én egyszerűen csak táncolni tanítom a fiatalokat, egy életformát mutatok meg nekik.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.